Torsdag den 25. oktober 2012

Procedurer for anvendelsen af stabiliserings- og associeringsaftalen EF/Serbien samt af interimsaftalen EF/Serbien ***I

P7_TA(2012)0389

Europa-Parlamentets lovgivningsmæssige beslutning af 25. oktober 2012 om forslag til Europa-Parlamentets og Rådets forordning om visse procedurer for anvendelsen af stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side samt for anvendelsen af interimsaftalen mellem Det Europæiske Fællesskab på den ene side og Republikken Serbien på den anden side (COM(2011)0938 - C7-0010/2012 - 2011/0465(COD))

2014/C 72 E/13

(Almindelig lovgivningsprocedure: førstebehandling)

Europa-Parlamentet,

Torsdag den 25. oktober 2012

P7_TC1-COD(2011)0465

Europa-Parlamentets holdning fastlagt ved førstebehandlingen den 25. oktober 2012 med henblik på vedtagelse af Europa-Parlamentets og Rådets forordning (EU) nr. …/2012 om visse procedurer for anvendelsen af stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side samt for anvendelsen af interimsaftalen mellem Det Europæiske Fællesskab på den ene side og Republikken Serbien på den anden side

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde, særlig artikel 207,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

efter den almindelige lovgivningsprocedure (1), og

ud fra følgende betragtninger:

(1) En stabiliserings- og associeringsaftale mellem De Europæiske Fællesskaber og deres medlemsstater på den ene side og Republikken Serbien på den anden side ("stabiliserings- og associeringsaftalen") blev undertegnet den 29. april 2008. Denne stabiliserings- og associeringsaftale er ved at blive ratificeret.

(2) Den 29. april 2008, indgik Rådet en interimsaftale om handel og handelsanliggender mellem Det Europæiske Fællesskab på den ene side og Republikken Serbien på den anden side (2) ("interimsaftalen"), som foreskriver en tidlig ikrafttrædelse af bestemmelserne om handel og handelsanliggender i stabiliserings- og associeringsaftalen. Interimsaftalen trådte i kraft den 1. februar 2010.

(3) Det er nødvendigt at fastsætte regler for anvendelsen af visse af interimsaftalens bestemmelser og for procedurer for vedtagelse af detaljerede gennemførelsesbestemmelser. Da bestemmelserne om handel og handelsanliggender i disse aftaler i vid udstrækning er identiske, bør denne forordning også gælde for gennemførelsen af stabiliserings- og associeringsaftalen efter dens ikrafttræden.

(4) For at sikre ensartede betingelser for gennemførelsen af interimsaftalen og stabiliserings- og associeringsaftalen bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (3). Da gennemførelsesbeføjelserne er led i den fælles handelspolitik, bør undersøgelsesproceduren anvendes til vedtagelse af dem. Når interimsaftalen og stabiliserings- og associeringsaftalen giver mulighed for under ekstraordinære og kritiske omstændigheder at anvende øjeblikkelige foranstaltninger, som er nødvendige i den konkrete situation, bør Kommissionen straks vedtage sådanne gennemførelsesretsakter. [Ændring 1]

(4a) Det er hensigtsmæssigt, at rådgivningsproceduren anvendes til vedtagelse af midlertidige foranstaltninger til håndtering af ekstraordinære og kritiske omstændigheder i betragtning af disse midlertidige foranstaltningers virkninger og den heraf følgende logik i forhold til vedtagelsen af endelige foranstaltninger. Vil en forsinkelse i indførelsen af sådanne midlertidige foranstaltninger kunne forårsage skader, der kan være svære at udbedre, er det nødvendigt, at tillade Kommissionen at vedtage midlertidige foranstaltninger, der finder anvendelse straks. [Ændring 2]

(4b) Kommissionen bør vedtage gennemførelsesretsakter, der finder anvendelse straks, når det i behørigt begrundede tilfælde vedrørende ekstraordinære og kritiske omstændigheder som omhandlet i artikel 26, stk. 5, litra b), og artikel 27, stk. 4, i interimsaftalen, og derefter i artikel 41, stk. 5, litra b), og artikel 42, stk. 4, i stabiliserings- og associeringsaftalen, er påkrævet af særligt hastende årsager. [Ændring 3]

(5) Ifølge stabiliserings- og associeringsaftalen og interimsaftalen kan visse landbrugsprodukter og fiskevarer med oprindelse i Republikken Serbien importeres til Unionen til en nedsat toldsats inden for toldkontingenter. Det er nødvendigt at fastsætte bestemmelser for forvaltningen og revisionen af disse toldkontingenter for at kunne foretage en grundig vurdering af dem . [Ændring 4]

(6) Bliver det nødvendigt med handelsbeskyttelsesforhandlinger, bør de vedtages i overensstemmelse med Rådets forordning (EF) nr. 260/2009 af 26. februar 2009 om den fælles importordning (4), Rådets forordning (EF) nr. 1061/2009 af 19. oktober 2009 om fastlæggelse af en fælles udførselsordning (5), Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (6) eller eventuelt Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (7).

(7) Giver en medlemsstat Kommissionen oplysninger om eventuelle tilfælde af svig eller forsømmelighed i det administrative samarbejde, finder den relevante EU-ret anvendelse, især Rådets forordning (EF) nr. 515/97 af 13. marts 1997 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne (8).

(8) Denne forordning indeholder gennemførelsesbestemmelser for interimsaftalen og bør derfor finde anvendelse fra datoen for interimsaftalens ikrafttræden -

VEDTAGET DENNE FORORDNING:

Artikel 1

Genstand

Ved denne forordning fastlægges regler og procedurer for vedtagelse af detaljerede bestemmelser til gennemførelsen af visse bestemmelser i stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side ("stabiliserings- og associeringsaftalen") samt interimsaftalen om handel og handelsanliggender mellem Det Europæiske Fællesskab på den ene side og Republikken Serbien på den anden side ("interimsaftalen").

Artikel 2

Indrømmelser for fisk og fiskevarer

Kommissionen vedtager i efter undersøgelsesproceduren i artikel 13, stk. 3, detaljerede bestemmelser for gennemførelsen af artikel 14 i interimsaftalen og derefter artikel 29 i stabiliserings- og associeringsaftalen vedrørende toldkontingenter for fisk og fiskevarer.

Artikel 3

Toldnedsættelser

1. Præferencetoldsatserne nedrundes til første decimal, jf. dog stk. 2.

2. Giver beregningen af præferencetoldsatsen i medfør af stk. 1 et af følgende resultater, betragtes præferencesatsen som en fuldstændig fritagelse:

a) 1 % eller derunder for værditolden, eller

b) 1 EUR eller derunder pr. individuelt beløb for den specifikke told.

Artikel 4

Tekniske tilpasninger

Ændringer og tekniske tilpasninger af de bestemmelser, som vedtages i henhold til denne forordning, og som er nødvendige som følge af ændringer af den kombinerede nomenklaturs koder og underopdelingerne i De Europæiske Fællesskabers integrerede toldtarif (TARIC) eller indgåelse af nye eller ændrede aftaler i henhold til artikel 218 i traktaten om Den Europæiske Unions funktionsmåde (TEUF) mellem Unionen og Republikken Serbien, medfører ikke nogen indholdsmæssige ændringer og vedtages efter proceduren undersøgelsesproceduren i artikel 13, stk. 3, eller for landbrugsprodukters vedkommende efter proceduren undersøgelsesproceduren i artikel 14, stk. 2. [Ændring 5]

Artikel 5

Generel beskyttelsesklausul

Har Unionen brug for at træffe en foranstaltning som omhandlet i artikel 26 i interimsaftalen og derefter artikel 41 i stabiliserings- og associeringsaftalen, vedtages den på de betingelser og efter de procedurer, der er fastlagt i forordning (EF) nr. 260/2009, medmindre andet er angivet i artikel 26 i interimsaftalen og derefter artikel 41 i stabiliserings- og associeringsaftalen, jf. dog artikel 7 i nærværende forordning.

Artikel 6

Knaphedsklausul

Har Unionen brug for at træffe en foranstaltning som omhandlet i artikel 27 i interimsaftalen og derefter artikel 42 i stabiliserings- og associeringsaftalen, vedtages den efter de procedurer, der er fastlagt i forordning (EF) nr. 1061/2009, jf. dog artikel 7 i nærværende forordning.

Artikel 7

Ekstraordinære og kritiske omstændigheder

Foreligger der ekstraordinære og kritiske omstændigheder som omhandlet i artikel 26, stk. 5, litra b), og artikel 27, stk. 4, i interimsaftalen og derefter i artikel 41, stk. 5, litra b), og artikel 42, stk. 4, i stabiliserings- og associeringsaftalen, kan Kommissionen træffe foranstaltninger, der finder anvendelse straks, som fastlagt i artikel 26 og 27 i interimsaftalen og derefter i artikel 41 og 42 i stabiliserings- og associeringsaftalen, efter proceduren i artikel 15, stk. 2, i nærværende forordning.

Artikel 8

Beskyttelsesklausul for landbrugsprodukter og fiskevarer

Uanset artikel 5 og 6 skal Kommissionen, hvis Unionen har brug for at træffe en beskyttelsesforanstaltning for landbrugsprodukters og fiskevarers vedkommende som omhandlet i artikel 17, stk. 2, eller artikel 26 i interimsaftalen og derefter i artikel 32, stk. 2, eller artikel 41 i stabiliserings- og associeringsaftalen, efter anmodning fra en medlemsstat eller på eget initiativ vedtage de nødvendige foranstaltninger, hvor det er relevant efter at have indbragt spørgsmålet for interimsudvalget i henhold til artikel 26, stk. 5, litra a), i interimsaftalen og derefter for stabiliserings- og associeringsrådet i henhold til artikel 41, stk. 5, litra a), i stabiliserings- og associeringsaftalen.

Modtager Kommissionen en anmodning fra en medlemsstat, træffer den beslutning derom:

a) inden tre arbejdsdage efter modtagelsen en af anmodning, såfremt indbringelsesproceduren i artikel 26 i interimsaftalen og derefter i artikel 41 i stabiliserings- og associeringsaftalen ikke finder anvendelse, eller

b) inden tre dage efter afslutningen af den periode på tredive dage, der er nævnt i artikel 26, stk. 5, litra a), i interimsaftalen og derefter artikel 41, stk. 5, litra a), i stabiliserings- og associeringsaftalen, såfremt indbringelsesproceduren i artikel 26, stk. 5, litra a), i interimsaftalen og derefter artikel 41, stk. 5, litra a), i stabiliserings- og associeringsaftalen finder anvendelse.

Kommissionen vedtager disse retsakter, der finder anvendelse straks, efter undersøgelsesproceduren i artikel 14, stk. 3.

Artikel 9

Tilsyn

Med henblik på gennemførelsen af artikel 17, stk. 2, i interimsaftalen og derefter artikel 32, stk. 2, i stabiliserings- og associeringsaftalen oprettes der et EU-tilsyn med import af de varer, der er nævnt i bilag V i protokol 3. Proceduren i artikel 308d i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (9) finder anvendelse.

Artikel 10

Dumping og subsidier

I tilfælde af praksis, som kan berettige, at Unionen anvender de foranstaltninger, der er omhandlet i artikel 25, stk. 2, i interimsaftalen og derefter artikel 40, stk. 2, i stabiliserings- og associeringsaftalen, træffer Kommissionen beslutning om indførelse af antidumping- eller udligningsforanstaltninger i overensstemmelse med bestemmelserne i henholdsvis forordning (EF) nr. 1225/2009 og forordning (EF) nr. 597/2009.

Artikel 11

Konkurrence

1. I tilfælde af praksis, som Kommissionen ikke anser for forenelig med artikel 38 i interimsaftalen og derefter artikel 73 i stabiliserings- og associeringsaftalen, træffer Kommissionen efter behandling af sagen på eget initiativ eller efter anmodning fra en medlemsstat beslutning om en egnet foranstaltning i henhold til artikel 38 i interimsaftalen og derefter artikel 73 i stabiliserings- og associeringsaftalen.

I tilfælde af støtte, vedtages de foranstaltninger, der er omhandlet i artikel 38, stk. 10, i interimsaftalen og artikel 73, stk. 10, i stabiliserings- og associeringsaftalen, efter procedurerne i forordning (EF) nr. 597/2009.

2. I tilfælde af praksis, der kan foranledige Republikken Serbien til at anvende foranstaltninger over for Unionen på basis af artikel 38 i interimsaftalen og derefter artikel 73 i stabiliserings- og associeringsaftalen, tager Kommissionen efter behandling af sagen stilling til, om den pågældende praksis er forenelig med principperne i interimsaftalen og derefter stabiliserings- og associeringsaftalen. Kommissionen træffer om fornødent passende beslutninger på basis af kriterier, der følger af anvendelsen af artikel 101, 102 og 107 i TEUF.

Artikel 12

Svig eller forsømmelighed i det administrative samarbejde

Finder Kommissionen på grundlag af oplysninger fra medlemsstaterne eller på eget initiativ, at betingelserne i artikel 31 i interimsaftalen og derefter artikel 46 i stabiliserings- og associeringsaftalen er opfyldt, skal den så hurtigt som muligt:

a) underrette Europa-Parlamentet og Rådet, og

b) meddele interimsudvalget og derefter stabiliserings- og associeringsudvalget sine resultater sammen med de objektive oplysninger og indlede konsultationer i interimsudvalget og derefter stabiliserings- og associeringsudvalget.

Kommissionen offentliggør alle meddelelser i henhold til artikel 31, stk. 5, i interimsaftalen og derefter artikel 46, stk. 5, i stabiliserings- og associeringsaftalen i Den Europæiske Unions Tidende.

Kommissionen kan efter rådgivningsproceduren i artikel 13, stk. 2, i denne forordning midlertidigt suspendere den relevante præferencebehandling af produkterne som omhandlet i artikel 31, stk. 4, i interimsaftalen og derefter artikel 46, stk. 4, i stabiliserings- og associeringsaftalen.

Artikel 13

Udvalgsprocedure

1. Kommissionen bistås af Toldkodeksudvalget, der er nedsat ved artikel 248a i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (10). Toldkodeksudvalget er et udvalg som omhandlet i forordning (EU) nr. 182/2011.

2. Når der henvises til dette stykke, anvendes artikel 4 i forordning (EU) nr. 182/2011.

3. Når der henvises til dette stykke, anvendes artikel 5 i forordning (EU) nr. 182/2011.

3a. Når Toldkodeksudvalgets udtalelse indhentes efter en skriftlig procedure, afsluttes proceduren uden noget resultat, hvis formanden for Toldkodeksudvalget træffer beslutning herom, eller et simpelt flertal af Toldkodeksudvalgets medlemmer anmoder herom, inden for tidsfristen for afgivelse af udtalelsen. [Ændring 6]

Artikel 14

Udvalgsprocedure for landbrugsprodukter

1. Kommissionen bistås af Forvaltningskomitéen for den Fælles Markedsordning For Landbrugsprodukter nedsat ved artikel 195 i Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (11) ("landbrugskomitéen"). Landbrugskomitéen er et udvalg som omhandlet i forordning (EU) nr. 182/2011.

2. Når der henvises til dette stykke, anvendes artikel 5 i forordning (EU) nr. 182/2011.

3. Når der henvises til dette stykke, anvendes artikel 8 i forordning (EU) nr. 182/2011 sammenholdt med dennes artikel 5.

3a. Når landbrugskomitéens udtalelse indhentes efter en skriftlig procedure, afsluttes proceduren uden noget resultat, hvis formanden for landbrugskomitéen træffer beslutning herom, eller et simpelt flertal af landbrugskomitéens medlemmer anmoder herom, inden for tidsfristen for afgivelse af udtalelsen. [Ændring 7]

Artikel 15

Udvalgsprocedure for foranstaltninger i tilfælde af ekstraordinære og kritiske omstændigheder

1. Kommissionen bistås af det udvalg, der er nedsat ved artikel 4 i forordning (EF) nr. 260/2009 ("importudvalget"). importudvalget er et udvalg som omhandlet i forordning (EU) nr. 182/2011.

2. Når der henvises til dette stykke, anvendes artikel 8 i forordning (EU) nr. 182/2011 sammenholdt med artikel 5 dennes artikel 4 . [Ændring 8]

2a. Når importudvalgets udtalelse indhentes efter en skriftlig procedure, afsluttes proceduren uden noget resultat, hvis formanden for importudvalget træffer beslutning herom, eller et simpelt flertal af importudvalgets medlemmer anmoder herom, inden for tidsfristen for afgivelse af udtalelsen. [Ændring 9]

Artikel 16

Notifikation

Kommissionen foranstalter på Unionens vegne de notifikationer af interimsudvalget og derefter henholdsvis stabiliserings- og associeringsrådet og stabiliserings- og associeringsudvalget som krævet i henhold til interimsaftalen og derefter stabiliserings- og associeringsaftalen.

Artikel 17

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. februar 2010.

Denne forordning er bindende i alle enkeltheder og gælder umiddelbart i hver medlemsstat. Udfærdiget i På Europa-Parlamentets vegne Formand På Rådet vegne Formand

(1) Europa-Parlamentets holdning af 25.10.2012.

(2) EUT L 28 af 30.1.2010, s. 1.

(3) EUT L 55 af 28.2.2011, s. 13.

(4) EUT L 84 af 31.3.2009, s. 1.

(5) EUT L 291 af 7.11.2009, s. 1.

(6) EUT L 343 af 22.12.2009, s. 51.

(7) EUT L 188 af 18.7.2009, s. 93.

(8) EFT L 82 af 22.3.1997, s. 1.

(9) EFT L 253 af 11.10.1993, s. 1.

(10) EFT L 302 af 19.10.1992, s. 1.

(11) EUT L 299 af 16.11.2007, s. 1.